లోథా సంస్కరణలకు కట్టుబడి ఉన్నట్లు  అఫిడవిట్‌
దాఖలయ్యేదాకా నిధుల విడుదల వద్దు
సుప్రీం కోర్టు ఆదేశం
తీర్పు 17కు వాయిదా
న్యూఢిల్లీ : భారత క్రికెట్‌ నియంత్రణ మండలి(బిసిసిఐ)కి కొంత ఊరట లభించింది. కాగా లోధా కమిటీ సిఫార్సుల అమలు విచారణను సుప్రీంకోర్టు అక్టోబరు 17 వరకు వాయిదా వేసింది. జస్టిస్‌ లోథా కమిటీ సంస్కరణల అమలుపై ఒక్క రోజులోగా బిసిసిఐ హామీ ఇవ్వాలని లేదంటే పాలక వర్గం వేటు తప్పదని అత్యున్నత న్యాయస్థానం కఠిన హెచ్చరికలు చేసిన సంగతి తెలిసిందే. కాగా ఈ నేపథ్యంలో సుప్రీం కోర్టు ప్రధాన న్యాయమూర్తి టిఎస్‌ ఠాకూర్‌ నేతృత్వంలోని ముగ్గురు సభ్యుల ధర్మాసనం శుక్రవారం విచారణ కొనసాగించింది. లోథా సంస్కరణలకు కట్టుబడి ఉన్నట్లు రాష్ట్ర సంఘాలు అఫిడవిట్‌ దాఖలు చేసేంత వరకు ఆయా సంఘాలను నిధులు విడుదల చేయరాదని స్పష్టం చేసింది.ఇప్పటి వరకు 13 రాష్ట్ర సంఘాలకు 16.72 కోట్ల చొప్పున ఇచ్చిన నిధులను సంస్కరణలపై తీర్మానం చేసేంత వరకు ఖర్చు చేయరాదని ఆదేశించింది.కాగా రాష్ట్ర సంఘాలకు నిధులు విడుదల చేసేటపుడు బిసిసిఐ పారదర్శకత విధానం అవలంభించాలి.
ఒక్క రాత్రిలోగా మీరు 400 కోట్లు ఎలా విడుదల చేస్తారని ధర్మాసనం ప్రశ్నించింది. లోథా సిఫార్సులు అమలు చేస్తే భారత్‌పై నిషేదం విధిస్తారో లేదా అంతర్జాతీయ క్రికెట్‌ మండలిత సంప్రదింపుఉలు చేపట్టారా? దీనిపై పది రోజుల్లో వ్యక్తిగత అఫిడవిట్లు దాఖలు చేయాలని బిసిసిఐ అధ్యక్షుడు అనురాగ్‌ ఠాకూర్‌ సహా మరో అధికారి రత్నాకర్‌ షెట్టిని కోర్టు ఆదేశించింది.లోదా సిఫార్సులు అమలు చేయడం పట్ల తమకు విముఖత లేదని ఈ సందర్బంగా బిసిసిఐ సుప్రీం కోర్టుకు విన్నవించింది. అయితే కొన్ని సాంకేతిక అడ్డంకులు మాత్రమే ఉన్నాయని వాటిని తొలగిస్తామని ధర్మానసం తెలిపింది.కాగా జస్టిస్‌ లోథా ప్రతిపాదనలు అమలుల జాప్యం చేస్తున్న భారత క్రికెట్‌ కంట్రోల్‌ బోర్డు(బిసిసిఐ)కి ఇప్పుడు సుప్రీంకోర్టు సెలవులు కలిసొచ్చాయి.కాగా సుప్రీంకోర్టుకు సెలవులు రావడంతో ఆ తీర్పు ఈనెల 17వ తేదీ వరకు వాయిదా పడింది. బిసిసిఐని శుక్రవారం విచారణ సందర్బంగా సుప్రీంకోర్టు మరోసారి మందలించింది.లోథా కమిటీ సిఫారసులు అమలు చేస్తామంటూ తీర్మానం చేయాలని కోర్టు స్పష్టం చేసింది. ఆ తీర్మానాన్ని రాష్ట్ర శాఖలు అమోదించడంతో పాటు లోథా కమిటీకి,కోర్టుకు అఫిడవిట్లు దాఖలు చేయాలంటూ కోర్టు పేర్కొంది.బిసిసిఐ వ్యతిరేకంగా లోథా కమిటీ దాఖలు చేసిన పిటిషన్‌పై తుది తీర్పును సుప్రీం కోర్టు శుక్రవారం వెలువరించే అవకాశం ఉందని భావించారు. అయితే సుప్రీంకోర్టుకు సెలవులు రావడంతో మరో పది రోజుల పాటు ఆ తీర్పు వాయిదా పడింది.దీంతో ప్రస్తుతం అత్యంత క్లిష్ట పరిస్థితిని ఎదుర్కొంటున్న బిసిసిఐకి లోథా ప్యానెల్‌ ప్రతిపాదనలపై మరింత కసరత్తు చేసే సౌలభ్యం లభించింది. ఇది బిసిసిఐకి కొంత ఊరట కల్గించినా ఇప్పటికే ఆరంభమైన రంజీ ట్రోఫీ నిర్వహణపై ఎటువంటి స్పష్టత రాలేదు.ప్రస్తుతం ఈ టోర్నమెంట్‌ను ఎలా నిర్వహించాలి అనే దానిపై ఎటువంటి ప్రణాళిక లేదని అసోసియేషన్‌ సభ్యుడొకరు వ్యాఖ్యానించారు. ఒకవేళ రంజీ టోర్నీ నిర్వహించడానికి ఏమైనా ఇబ్బందులు తలెత్తినా అది కూడా వాయిదా పడక తప్పదనే సంకేతాలిచ్చారు.